碧咸喺1996年首次效力國家隊。1998年FIFA世界盃佢因為畀對手挑釁變成衝突而被紅牌出場，令到英格蘭輸波。2002年FIFA世界盃臨開始之前佢受咗傷，最尾都係成功出賽。2006年FIFA世界盃佢響十六強攞到全場唯一入球入八強，但係響八強英格蘭射失十二碼，只能夠眼白白睇住英格蘭輸波。佢喺2009年最後一次為國家隊上陣，十三年嚟總共上陣115次。因為左腳跟腱裂咗，碧咸冇得以球員身份參加2010年FIFA世界盃決賽周，不過佢重係做咗英格蘭國家隊教練組成員征戰南非。